**ΕΝΗΜΕΡΩΣΗ - ΔΗΛΩΣΗ ΣΥΓΚΑΤΑΘΕΣΗΣ**

**ΓΙΑ ΤΗ ΣΥΛΛΟΓΗ ΚΑΙ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Το ΝΠΔΔ ΑΣΠΑΙΤΕ (συμπεριλαμβανομένου και του Ειδικού Λογαριασμού Κονδυλίων Έρευνας – ΕΛΚΕ της ΑΣΠΑΙΤΕ) είναι Υπεύθυνο Επεξεργασίας των προσωπικών σας δεδομένων, που λαμβάνουν μέσω της αίτησής σας και των συνημμένων από εσάς εγγράφων, σύμφωνα με τον Γενικό Κανονισμό  2016/679 της Ευρωπαϊκής Ένωσης για την Προστασία των Δεδομένων (General Data Protection Regulation, εφεξής και ως «ΓΚΠΔ» ή «GDPR») καθώς και της οδηγίας 95/46/ΕΚ, περί προστασίας προσωπικών δεδομένων. Το ΝΠΔΔ ΑΣΠΑΙΤΕ, υπό την ιδιότητα του υπευθύνου επεξεργασίας, ενημερώνει το φυσικό πρόσωπο που υπογράφει τη συνημμένη αίτηση και την παρούσα δήλωση, για τα εξής:

Α. ΕΙΔΟΣ ΚΑΙ ΠΗΓΗ ΔΕΔΟΜΕΝΩΝ

Είδος δεδομένων και πηγή δεδομένων εννοούνται όλα τα δεδομένα προσωπικού χαρακτήρα που περιέχονται στην συνημμένη αίτηση προς το ΝΠΔΔ ΑΣΠΑΙΤΕ, όπως και αυτά που το ΝΠΔΔ ΑΣΠΑΙΤΕ τυχόν έχει νόμιμα συλλέξει ή θα συλλέξει από δημόσια προσβάσιμες πηγές ή / και αρχεία, καθώς και αυτά που θα συλλεγούν για τη τυχόν κατάρτιση της σύμβασης. Η συλλογή και τήρηση των προσωπικών δεδομένων είναι νόμιμη και απαραίτητη για την πραγματοποίηση του έργου προς το δημόσιο συμφέρον, καθώς και για να τηρηθεί μια νομική υποχρέωση υπό την κείμενη νομοθεσία για διαφάνεια, ώστε να αποκλείεται η στόχευση σε εξατομικευμένες περιπτώσεις και να τηρούνται τα κριτήρια επιλογής ακαδημαϊκής, επαγγελματικής και επιστημονικής αξιολόγησης τα οποία εξασφαλίζουν την άρτια εκτέλεση του προς ανάθεση έργου.

Β. ΣΚΟΠΟΣ ΕΠΕΞΕΡΓΑΣΙΑΣ - ΧΡΟΝΟΣ ΤΗΡΗΣΗΣ

Σκοπός της συλλογής και επεξεργασίας είναι η αξιολόγηση της αίτησης του/ης υποψηφίου στο πλαίσιο της με αριθ. …………………………..…… πρόσκλησης εκδήλωσης ενδιαφέροντος του ΝΠΔΔ ΑΣΠΑΙΤΕ Σε περίπτωση σύναψης σύμβασης τα προσωπικά δεδομένα θα τηρούνται καθ’ όλη τη διάρκεια της σύμβασης καθώς και 20 έτη από τη λήξη της σύμβασης με οποιοδήποτε τρόπο. Τα έγγραφα τα οποία φέρουν υπογραφή(-ες) των συμβαλλομένων και στα οποία καταχωρούνται προσωπικά δεδομένα θα τηρούνται και σε έγχαρτη μορφή.

Γ. ΑΠΟΔΕΚΤΕΣ ΤΩΝ ΔΕΔΟΜΕΝΩΝ

Αποδέκτες των δεδομένων είναι οι Δημόσιοι φορείς και οι δικαστικές αρχές, στο πλαίσιο των νόμιμων καθηκόντων τους, σύμφωνα με τις εκάστοτε σε ισχύ σχετικές διατάξεις του νόμου.

Το ΝΠΔΔ ΑΣΠΑΙΤΕ έχει λάβει όλα τα κατάλληλα οργανωτικά και τεχνικά μέτρα, σύμφωνα με τα τεχνολογικά πρότυπα και τους ισχύοντες νόμους και κανονισμούς, προκειμένου να διασφαλίσει ότι η επεξεργασία των προσωπικών σας δεδομένων, είτε από το ίδιο είτε από τρίτα μέρη για λογαριασμό της, είναι σύννομη, ενδεδειγμένη και διαθέτει το κατάλληλο επίπεδο ασφάλειας για να αποτρέψει κάθε μη εξουσιοδοτημένη ή τυχαία πρόσβαση, επεξεργασία, διαγραφή, αλλοίωση ή άλλη χρήση αυτών.

ΣΥΓΚΑΤΑΘΕΣΗ

Αφού ενημερώθηκα για τα ανωτέρω, παρέχω την ανεπιφύλακτη συγκατάθεσή μου με την υπογραφή της παρούσας δήλωσης και δηλώνω ότι εν πλήρει επιγνώσει, βασιζόμενος/η στην ελεύθερη και ανεμπόδιστη απόφαση μου, συμφωνώ, συναινώ και παρέχω τη ρητή συγκατάθεσή μου για την επεξεργασία όλων των προσωπικών μου δεδομένων όπως αυτά έχουν δηλωθεί στην αίτηση μου και στα επισυναπτόμενα δικαιολογητικά μου από το ΝΠΔΔ ΑΣΠΑΙΤΕ για τον σκοπό του έργου της πρόσκλησης.

Γνωρίζω δε το δικαίωμα πρόσβασής μου στα πιο πάνω δεδομένα, το δικαίωμα εναντίωσης στην επεξεργασία τους καθώς και ανάκλησης της συγκατάθεσής μου ανά πάσα στιγμή. Ανάκληση μπορεί να γίνει με σχετική δήλωση στο ΝΠΔΔ και ισχύει για το μέλλον.

**ΑΠΟΔΕΧΟΜΑΙ**

***(Ονοματεπώνυμο, Ημερομηνία, Υπογραφή)***